สโมสรฟุตบอลจังหวัดสงขลา

ประวัติสโมสร

สโมสรฟุตบอลสงขลาถือกำเนิดในปี พ.ศ. 2542 ในปีแรกของการก่อตั้งฟุตบอลโปรวินเชียลลีก จากนั้นก็เล่นวนเวียนอยู่ในโปรลีกเป็นส่วนใหญ่ จนได้รับการเปลี่ยนชื่อเป็น  สงขลา เลเกอร์ส (โดยการแต่งตั้งโดย กกท.) ซึ่งนักเตะยุคแรกที่มีชื่อเสียงได้แก่ สุเมทย์ อัครพงศ์, ธงชัย อัครพงศ์, เกชา  สุวรรณรัตน์ จนกระทั่ง ปี 2550 ทีมสงขลา เลเกอร์ ได้กลับมาสู่ลีกระดับชาติได้อีกครั้ง
พ.ศ. 2547 ในปีแรกของการแข่งขันโดยใช้ชื่อทีมเข้าร่วมการแข่งขันฟุตบอลซอลเกอร์ลีกภาคใต้ ในนามทีมสมาคมกีฬาจังหวัดสงขลา โดยนายนวพล บุญญามณี เป็นนายกสมาคมกีฬาจังหวัดสงขลาและผู้จัดการทีม
พ.ศ. 2548 การกีฬาแห่งประเทศไทยได้จัดการแข่งขันฟุตบอลอาชีพขึ้นเป็นครั้งแรกและจัดการแข่งขันออกเป็นระดับภาค ทีมสมาคมกีฬาจังหวัดสงขลาโดยนายนวพล บุญญามณี นายกสมาคมกีฬาจังหวัดสงขลาและผู้จัดการทีม ได้ส่งทีมเข้าร่วมการแข่งขันโปรวิเชียลลีก ระดับภาคใต้ ซึ่งทีมสมาคมกีฬาจังหวัดสงขลาไม่ผ่านรอบคัดเลือกระดับภาคใต้
พ.ศ. 2549 ทีมสมาคมกีฬาจังหวัดสงขลา โดยนายนวพล บุญญามณี นายกสมาคมกีฬาจังหวัดสงขลาและผู้จัดการทีม ได้ส่งทีมเข้าแข่งขันโปรวิเชียลลีกระดับภาคใต้ และสามารถเป็นตัวแทนระดับภาคใต้เข้าร่วมการแข่งขันระดับประเทศ แต่ไม่สามารถผ่านรอบคัดเลือกระดับประเทศ
พ.ศ. 2550 ทีมสมาคมกีฬาจังหวัดสงขลา โดยนายนวพล บุญญามณี นายกสมาคมกีฬาจังหวัดสงขลาและผู้จัดการทีม ได้ส่งทีมเข้าแข่งขันโปรวิเชียลลีกระดับภาคใต้ และสามารถเป็นตัวแทนระดับภาคใต้เข้าร่วมการแข่งขันระดับประเทศ สามารถผ่านรอบคัดเลือกระดับประเทศ ขึ้นไปเล่นดิวิชั่น 2 ในฤดูการต่อไป
พ.ศ. 2551 ทีมสมาคมกีฬาจังหวัดสงขลา โดยนายนวพล บุญญามณี นายกสมาคมกีฬาจังหวัดสงขลาและผู้จัดการทีม ได้ขึ้นมาเล่นในไทยลีกดิวิชั่น 2 เป็นปีแรก และสามารถเลื่อนชั้นขึ้นสู่ไทยลีก ดิวิชั่น 1 ได้สำเร็จเป็นครั้งแรก หลังจากเสมอเทศบาลนครสมุทรปราการ 2-2 ส่งผลให้ทีมสงขลาเป็นอันดับที่ 2 ของกลุ่ม A รองจากเทศบาลเมืองปราจีนบุรี
ในปี 2552 ผลงานในช่วงแรกของเหล่า "วัวชนแดนใต้" สงขลา เอฟซี กับการแข่งในระดับดิวิชั่น 1 นั้นไม่ได้เป็นรองทีมอื่นๆ แต่อย่างใด กับฟอร์มการเล่นที่โดดเด่นด้วยความแกร่งของเกมในบ้านที่มักจะหวังผลเก็บแต้มได้อย่างต่อเนื่องไม่ 1 ก็ 3 แต้มต้องมีแน่กับการเปิดบ้านรับมือคู่แข่งบวกกับแรงเชียร์ของผู้เล่นคนที่ 12 กลุ่มวัวชนบางกอก ที่ส่วนใหญ่จะเป็นชาวสงขลา แต่มาอาศัยอยู่ในเมืองกรุง ต่างก็เข้ามาให้กำลังใจทีมรักเมื่อยามต้องยกพลบุกมาเยือนคู่แข่งที่กรุงเทพฯ และจังหวัดใกล้เคียงซึ่งก็ดูเหมือนอะไรๆ จะเป็นใจให้พวกเขาได้สมหวังกับการสร้างฝันในลีกอาชีพปีแรกกับตำแหน่งที่พวกเขาต้องการนั้นคือจะต้องติดตัวตารางให้ได้ แต่ทว่าการขาดประสบการณ์ของนักเตะส่วนใหญ่ภายในทีมรวมถึงการเจอโปรแกรมอันหฤโหดด้วยการเดินทางบุกไปเป็นทีมเยือนถึง 5 แมตช์ติด ซึ่งก็จะต้องใช้เวลาส่วนใหญ่ในการเดินทางอันเป็นสาเหตุให้เกิดอาการล้า และทำให้ผลงานของพวกเขาเป็นอันต้องรูดลงอย่างน่าใจหาย แต่สงขลา เอฟซี ก็กลับมากอบกู้สถานการณ์ด้วยการเข้าป้ายจบอันดับที่ 7 โกยแต้มไปได้ถึง 42 คะแนน
พ.ศ. 2553  ทีมสมาคมกีฬาจังหวัดสงขลา โดยนายนวพล บุญญามณี นายกสมาคมกีฬาจังหวัดสงขลาและผู้จัดการทีม ได้เล่นไทยลีกดิวิชั่น 1 เป็นปีที่ 2 และสามารถจบฤดูกาลด้วยอันดับ 4 และทีมสมาคมกีฬาจังหวัดสงขลา ได้จนทะเบียนตั้งแต่เดือนกันยาน 2553 เป็นบริษัท สโมสรฟุตบอลสงขลา จำกัด โดยมีนายนวพล บุญญามณี เป็นผู้มีอำนาจลงนาม
พ.ศ. 2554 วันที่ 8 สิงหาคม สโมสรฟุตบอลสงขลา เอฟซีได้ทำลายสถิติมีผู้ชมเข้าชมมากที่สุด ถึง 36,500 คน โดยทำลายประวัติศาสตร์ที่ตั้งแต่มีการแข่งขันฟุตบอลอาชีพแห่งประเทศไทย นัดนั้น สงขลา เอฟซี ได้พบกับสโมสร บุรีรัมย์ เอฟซีผล 1-1 ซึ่งปัจจุบันบุรีรัมย์ เอฟซีได้รวมทีมกับสโมสร บุรีรัมย์ ยูไนเต็ด 
พ.ศ. 2555  นิพนธ์ บุญญามณี ได้รับโควตาจากการที่บุรีรัมย์ เอฟซี รวมทีมกับบุรีรัมย์ พีอีเอ เป็นบุรีรัมย์ ยูไนเต็ด และนิพนธ์ บุญญามณี ได้จัดตั้งสโมสร วัวชน ยูไนเต็ดขึ้นแทนบุรีรัมย์ เอฟซีที่ยุบทีมไป ทีมฟุตบอลสงขลาในปี 2555 จึงมี 2 ทีมคือทีมสงขลา เอฟซี ที่เล่นในดิวิชั่น 1 และทีมวัวชนยูไนเต็ด ที่ซื้อสิทธิ์มาจาก บุรีรัมย์ เอฟซี เล่นในไทยพรีเมียร์ลีก ซึ่งทำให้แฟนบอลสับสนและหดหายลงไปเป็นจำนวนมาก ปีดังกล่าวสงขลา เอฟซี ตกชั้นจากดิวิชั่น1 และประกาศพักทีม ส่วนวัวชนยูไนเต็ด จบอันดับที่ 13  
พ.ศ. 2561 วันที่ 28 มิถุนายน มีการจัดตั้งทีมสงขลา เอฟซีขึ้นมาใหม่ โดยลงแข่งขันในไทยแลนด์อเมเจอร์ลีก โซนภาคใต้ ตอนล่าง

คณะผู้บริหาร

1. พงศรัญ อินทุเศรษฐ   ประธานเทคนิค / รักษาการผู้จัดการทีม
2. จักรินทร์ หนูอุไร   ผู้ช่วยผู้จัดการทีม

สต๊าฟโค้ช

1. สัมพันธ์ โยธาทิพย์ 
2. สุนทร วงศ์เทพ
3. ภูดิศ หมัดเลียด